ஒரு பாகத்தைச் சொல்லிப் பொருள் சொல்ல வேண்டுமென்று தேசிகர் கூறவே  அவர் சுந்தர காண்டத்தில் காட்சிப் படலத்தின் முதற் பாடலிலிருந்து சொல்லத்  தொடங்கினார். அவர் அருகிலிருந்து செய்யுட்களை நான் படிக்கலானேன்.  அவர் மிக்க செவிடராதலால் அவரது காதிற்படும்படி படிப்பது எனக்குச்  சிரமமாக இருந்தது. போதாக் குறைக்கு, “என் காதிற் படும்படி ஏன்  படிக்கவில்லை?” என்று அடிக்கடி அவர் அதட்டுவார்.  இசையில் வெறுப்பு நான் ராகத்துடன் படிப்பது அவருக்குத் திருப்தியாக இல்லை. 